  Майя Бывальцева Глазкарысь шаертодонъя музейлэн «Сокровища севера Удмуртии» турмаршрутэз «Маршруты России» нырысетӥ ӧнерлыко огъяросси премилэн финалаз потӥз. Со сярысь ужъюртлэн «ВКтонтакте» мерлыко вотэсысь  ивортэмын. Премилэн финалэз Москваын 10-тӥ куарусёнэ ортчоз. Вормисьёсты пусъён – 12-тӥ куарусёнэ. Музейлэн «Сокровища севера Удмуртии. Удмурты. Русские. Бесермяне» ӵектосэз кык нуналлы чакламын. Туристъёс Глазкарен но солэн историеныз, Юкаменск ёросын бесерманъёслэн лулчеберетэнызы, Красногорск ёросын ӟучьёслэн йылолъёсынызы но Эгра ёросын удмуртъёслэн улон-вылонэнызы тодматско. Туризмъя ӧнерлыко огъяросси премилэн йылпумъян люкетаз 130-лэсь трос ӵектосъёс потӥзы. Вожвылъяськон 13 номинациосъя мынӥз.  Тегъёс: Лулчеберет Туризм Удмуртия Глазкар этнография Удмуртиысьтуризм йылолъёс  